laion/Wikipedia-Exotic huggingface dataset:
משה המר

משה הָמֶר (באנגלית: Moshe Hammer; נולד ב-29 במרץ 1946) הוא כנר יהודי-קנדי. המר נולד בבודפשט, גדל בישראל וקיבל אזרחות קנדית בשנת 1975. הוא למד באקדמיה למוזיקה על שם רובין באוניברסיטת תל אביב והמשיך להשתלם אצל איוון גלאמיאן בג'וליארד, אצל יאשה חפץ בלוס אנג'לס ואצל יהודי מנוחין בלונדון. בשנת 1970 זכה במדליה בתחרות טיבו בפריז והופיע כסולן ברחבי צפון אמריקה ואירופה. המר היה כנר ראשון עמית בתזמורת הסימפונית של אדמונטון, כנר ראשון בפילהרמונית של קלגרי ובתזמורת הסימפונית קיצ'נר-ווטרלו וכנר ראשי בהרכב הקאמרי הקנדי. כמו כן היה בין מייסדי הרכב אמדאוס. משה המר, באתר MusicBrainz (באנגלית) משה המר, באתר Discogs (באנגלית) משה המר, האנציקלופדיה הקנדית (באנגלית)
פרנץ רובן

פרנץ רובן (בגרמנית: Franz Ruben‏; 16 באוגוסט 1842 - 18 בדצמבר 1920) היה צייר היסטוריה, ז'אנר ונוף אוסטרי. רובן היה הבן הבכור של מנהל האקדמיה כריסטיאן רובן ואשתו סוזנה, לבית דומבסר (1819–1903). סבו היה המורה לציור טרייר קארל רובן (1772–1843), דודו צייר הנוף מקס האוסהופר. בהנחיית אביו, הוא למד באקדמיה לאמנויות יפות בווינה בין השנים 1859–1867. בשנת 1869 הוענק לו פרס רייכל של האקדמיה. משנת 1868 התגורר ברומא כדי להשלים את לימודיו. שם הוא השתייך לאגודת האמנים הגרמנית בין השנים 1868 ל־1874 והשתתף ב"פסטיבל סרווארו" בשנת 1869 עם אביו. בשנת 1870 הוא חבר בקואופרטיב לאמנויות יפות בווינה. מרומא עבר לוונציה, שם התגורר בין השנים 1874 ל־1914 והפך לחבר כבוד באקדמיה לאמנות, רובן שלח את יצירותיו לתערוכות הגדולות בווינה. הוא קיבל מדליות בתערוכה העולמית בשנת 1873 ובתערוכה במינכן בשנת 1883. בשנת 1890 תרם מעבודותיו לנסיך הכתר. בתחילת מלחמת העולם הראשונה נאלץ רובן לעזוב את ונציה. שם הוא זכה להכרה רבה בתיאור הצבעוני של סצנות מחייהם של אנשים רגילים והיה אחד האמנים שהמלחין ריכרד וגנר הקדיש להם תשומת לב מיוחדת. [2] רובן יצר סצינות מלוהנגרין של וגנר עבור הטירה של מלך בוואריה לודוויג השני. [3] את זקנתו העביר במינכן, שם נפטר בגיל 78. מדיה וקבצים בנושא פרנץ רובן בוויקישיתוף Ontdek schilder Franz Leo Ruben, rkd.nl (בהולנדית) Friedrich Noack: Das Deutschtum in Rom seit dem Ausgang des Mittelalters. Deutsche Verlags-Anstalt, Stuttgart 1927, Band 2, S. 501
טקס פרסי גלובוס הזהב ה-78

טקס פרס גלובוס הזהב ה-78 הוא טקס פרסים, שבמסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת. הטקס נערך ב-28 בפברואר 2021 במלון בוורלי הילטון (אנ') בבוורלי הילס, קליפורניה. הפרס ניתן מטעם איגוד העיתונאים הזרים בהוליווד. מנחות הטלוויזיה טינה פיי ואיימי פולר הנחו את הטקס ביחד בפעם הרביעית. פרס ססיל בי דמיל הוא תואר כבוד המוענק למצטיינים שהטביעו חותם משמעותי בתעשיית הקולנוע. הוא נקרא על שם המקבל הראשון שלו, הבמאי ססיל ב. דה-מיל. פרס קרול ברנט הוא תואר כבוד המוענק למצטיינים שהטביעו חותם משמעותי בתעשיית הטלוויזיה. הוא נקרא על שם המקבלת הראשונה שלו, השחקנית קרול ברנט. לורה דרן עם שחקן המשנה הטוב ביותר - סרט קולנוע אנג'לה באסט עם שחקן המשנה הטוב ביותר - סדרה, מיני סדרה או סרט טלוויזיה קולין פארל הציג את "האב". כריסטיאן סלייטר (בניו יורק) עם השחקנית הטובה ביותר - סדרת טלוויזיה מחזמר או קומדיה טיפאני האדיש עם סרט האנימציה הטוב ביותר יחיא עבדול-מאטין השני הציג את משפט השבעה משיקגו אמנדה סייפריד הציגה את מאנק ג'סטין ת'רו (בניו יורק) עם השחקן הטוב ביותר - מיני סדרה או סרט טלוויזיה סינתיה אריבו עם התסריט הטוב ביותר שרה פולסון הציגה את הנשף טינה פיי ואיימי פולר עם פרס קרול ברנט ופרס ססיל בי דמיל סלמה הייק הציגה את ארץ נוודים קווין בייקון וקירה סדג'וויק עם השחקנית הטובה ביותר - דרמה בסדרת הטלוויזיה טרייסי מורגן (בניו יורק) עם השיר המקורי הטוב ביותר והתוסף המקורי הטוב ביותר קייט הדסון הציגה את מיוזיק סטרלינג ק. בראון וסוזן קלצ'י ווטסון עם השחקן הטוב ביותר - סדרת טלוויזיה מחזמר או קומדיה וסדרת הטלוויזיה הטובה ביותר - מחזמר או קומדיה בן סטילר (בניו יורק) עם השחקנית הטובה ביותר - מחזמר או קומדיה מרגו רובי הציגה את צעירה מבטיחה אנתוני אנדרסון עם השחקן הטוב ביותר - דרמה בסדרת הטלוויזיה גל גדות עם הסרט הזר הטוב ביותר קינן תומפסון עם סדרת הטלוויזיה הטובה ביותר - דרמה אווה דוברני הציגה את המילטון ג'יימי לי קרטיס עם שחקנית המשנה הטובה ביותר - סרט קולנוע כריסטופר מלוני (בניו יורק) עם שחקנית המשנה הטובה ביותר - סדרה, מיני סדרה או סרט טלוויזיה ג'ניס ג'ונס הציגה את סרט המשך בוראט רוזי פרז (בניו יורק) עם השחקנית הטובה ביותר - מיני סדרה או סרט טלוויזיה ומיני סדרה או סרט טלוויזיה רנה זלווגר עם השחקן הטוב ביותר - דרמה קולנועית ברייס דאלאס הווארד (בניו יורק) עם הבמאי הטוב ביותר סנדרה או הציגה את פאלם ספרינגס אנני מומולו וקריסטן וויג עם הסרט הטוב ביותר - מחזמר או קומדיה אקוופינה עם השחקן הטוב ביותר - מחזמר או קומדיה חואקין פיניקס עם השחקנית הטובה ביותר - דרמה קולנועית מייקל דאגלס וקתרין זיטה-ג'ונס (בניו יורק) עם הסרט הטוב ביותר - דרמה אתר האינטרנט הרשמי של טקס פרסי גלובוס הזהב ה-78 טקס פרסי גלובוס הזהב ה-78, במסד הנתונים הקולנועיים IMDb (באנגלית) ז'או הפכה לאישה השנייה אי פעם שזכתה בפרס "הבמאי הטוב ביותר". "Tina Fey and Amy Poehler: Hosts of the 78th Golden Globes". www.goldenglobes.com (באנגלית). נבדק ב-10 בנובמבר 2020. {{cite web}}: (עזרה)
לאפ דאנס (סרט)

לאפ דאנס (באנגלית: Lap Dance) הוא סרט קולנוע אמריקאי מסוגת דרמה שיצא לאקרנים ב-2014, הסרט בוים על ידי גרג קרטר, בסרט מככבת אלי קוברין(אנ'), הסרט עוקב אחרי מוניקה, שמחפשת סיוע כספי על מנת שתוכל לשלם, את החשבונות הרפואיים של אביה. הסרט מדבר על מצב מגונה של ימינו, הוא סובב סביב מוניקה (אלי קוברין (אנ')), שחקנית שאפתנית, שכדי לטפל בסרטן של אביה, היא וארוסה קווין (רוברט הופמן) מחליטים שהיא תתחיל לעבוד בתור חשפנית במועדון. עם זאת, המצב בהמשך הסרט מסתבך, מוניקה מתמכרת לעבודתה. וקווין חש אבוד. מתחילים להיווצר שקרים בין בני הזוג. מוניקה מכירה בחור ששמו שיקגו, שיקגו הוא בעלים של חברת הקלטות, ובכך הוא "קונה" עם כספו הרב את מוניקה. קווין חש שמוניקה לא כנה איתו ומשקרת לו, הוא חשף בפניה שהוא יודע על הנסיעה שלה לשיקגו. קווין מתרגז עליה ומשאיר אותה בודדה במסעדה. לאחר מכן, קווין בוגד במוניקה עם חשפנית ששמה- ג'ייד לי (קיי.די. אוברט), שעובדת במועדון של מוניקה. קווין חושף בפניה ששכב עם ג'ייד לי ומגלה סמים וקונדום בארנקה של מוניקה. קווין עוזב את מוניקה. לאחר מכן, מוניקה הולכת מכות עם ג'ייד לי, בעקבות מה שעוללה לה ולקווין, המשטרה מגיעה ועוצרת אותן, שיקגו משלם בערבות למען מוניקה ונוסע איתה ללוס אנג'לס, מוניקה מגלה כי שיקגו הוא לא האדם שחשבה שהוא, היא מגלה רשימת בנות ואת שמה ביניהן באייפד שלו, תחת הכותרת "הכלבות שלי". היא עוזבת את שיקגו ומשאירה לו סרטון שבו היא אומרת שהיא יודעת מה מעשיו, והיא חוזרת לביתה. אביה של מוניקה נפטר. מוניקה חוזרת לעבודתה הרגילה, לבסוף קווין והיא משלימים. בסוף הסרט, הזוג נוסע במכונית יוקרה בהוליווד, כסימן לכך שהם הצליחו בחלומותיהם. הסרט עובד והציג בתיאטרון ב-2014. אלי קוברין (אנ') – בתור מוניקה מור. רוברט הופמן – בתור קווין שפרד. כרמן אלקטרה – בתור לקסוס. ג'יימס רימר – בתור אביה של מוניקה. סטייסי דאש – בתור ד"ר אנני ג'ונס. בריאנה אביגן – בתור טאשה. קיי.די. אוברט – בתור ג'ייד לי. "לאפ דאנס", במסד הנתונים הקולנועיים IMDb (באנגלית) "לאפ דאנס", באתר AllMovie (באנגלית) "לאפ דאנס", באתר Rotten Tomatoes (באנגלית) "לאפ דאנס", באתר Metacritic (באנגלית) "לאפ דאנס", במסד הנתונים הקולנועיים KinoPoisk (ברוסית)
נאסיף אל-יאזג'י

נאסיף בן עבדאללה (בערבית: ناصيف اليازجي, בתעתיק מדויק: נאציף אליאזג'י; 25 במרץ 1800 – 8 בפברואר 1871) היה סופר ומשורר לבנוני, יליד כפר שימא, בן משפחת יאזג'י, שרבים מבניה ידועים כהוגים וסופרים, ומקורה בחומס שבסוריה. מילא תפקיד משמעותי בהחזרת השימוש בערבית הספרותית במאה התשע עשרה. עבד אצל משפחת שיהאבי כסופר, והשתתף במיזם תרגום ספרי הבשורות והברית הישנה לשפה הערבית. במאה השבע עשרה התיישבה משפחתו בחורן וכתבה עבור מושלים ושליטים, לכן כונו בשם "יאזג'י" שמשמעותו בטורקית סופר. בשלהי המאה השבע עשרה היגרו אחדים מבני משפחתו למערב לבנון, ובראשם סעד אל-יאזג'י שהיה לסופרו של האמיר אחמד אל-מעני וזכה לכינוי שיח'. נאסיף בלט בנטיותיו לספרות ושירה והתעמק בלימודים וקריאה. הוא כתב שירה מגיל צעיר מאוד. מאחר שלא הודפסו ספרים רבים בתקופתו, שאל ספרים מספריות פרטיות והתאמץ לזכור את תמציתם, ואף העתיק קטעים מתוכם בכתב יד. תחילה למד אצל אביו ובהמשך אצל נזיר מרוני. נקרא על ידי הבישוף אגנאטיוס לכתוב לו בשל כישוריו כמשורר וקליגרף, במנזר סמוך לכפר שימא. האמיר בשיר אל-שהאבי השני (אנ'), מושל לבנון, זימנו להיות בצוות סופריו. כעבור עשר שנים בשירותו הוגלה אל-שהאבי לאיסטנבול, נאציף השתקע בביירות שם התפנה לקריאה כתיבה וחיבור. נאסיף לימד בקולג' הפרוטסטנטי (שנקרא מאז 1922 בשם האוניברסיטה האמריקאית בביירות). בשנת 1863 גייס בוטרוס אל-בוסתאני (אנ') את נאסיף להוראה בבית הספר הלאומי שהקים בבירות. בוטרוס ונאסיף בלטו בתנועת התעוררות הערבית – הנהדה (نهضة). נאסיף לקח על עצמו ללטש את השפה הערבית ופעל לקירוב השפה ואהבתה. עודד אנשים לקחת חלק לתרום להחייאת השפה. יחד עם בוטרוס אל-בוסתאני השתתף בתרגום הברית החדשה והברית הישנה, מעברית ומיוונית, לשפה הערבית וזאת במיזם של המיסיון הפרוטסטנטי האמריקאי בביירות שבו החל ב-1847 המיסיונר עלי סמית. נאסיף לימד וכתב עד שחלה בשיתוק בפלג גופו השמאלי בשנת 1869. במהלך מחלתו שכל את בנו הבכור שהיה נער, ונפטר כארבעים יום לאחר מכן, ב-8 בפברואר 1871. בנו, איברהים אל-יאזג'י, היה אף הוא בלשן ומשורר. מדיה וקבצים בנושא נאסיף אל-יאזג'י בוויקישיתוף נאסיף אל-יאזג'י, באתר אנציקלופדיה בריטניקה (באנגלית)
ואייט ארפ

ואייט אֶרְפּ (באנגלית: Wyatt Earp‏; 19 במרץ 1848 - 13 בינואר 1929), מהמר, משקיע ואיש חוק אמריקאי מהמאה ה-19. יחד עם אחיו וירג'יל ומורגן, וידידו הטוב דוק הולידיי, הצליח למגר את כנופיית הפושעים של האחים קלנטון מהעיר טומבסטון שבאריזונה. שיאה של היריבות בין הצדדים היה בקרב אקדחים אלים, המפורסם בשם "קרב האקדחים באו. קיי. קוראל", אשר בו ספגו חברי הכנופיה אבדות קשות. ארפ, בן למשפחה מרובת ילדים, לא התבלט בצעירותו. אך לאחר מות אביהם, ולאחר שספג מספר אכזבות בחייו (כמו מות אשתו הראשונה), הפך לאיש חוק. בת זוגו ב-47 השנים האחרונות לחייו (1882 - 1929), הייתה ג'וזפין שרה מרקוס, בת למהגרים יהודים מפרוסיה. הם קבורים זה לצד זה בבית קברות יהודי בקולמה, קליפורניה. בסדרת הטלוויזיה ״המערב״ של רוברט רדפורד ואייט ארפ מוצג כאחד מהאנשים המרכזיים במיתולוגיה של המערב. בשנת 1994 יצא לאקרנים סרט פעולה המתאר את דמותו של ארפ, בכיכובו של קווין קוסטנר.(אנ') בנטפליקס יש סדרה דוקומנטרית הנקראת "המלחמה על המערב הפרוע". בסדרה מתואר קרב האקדחים באו. קיי. קוראל והאירועים שקרו אחריו. קרב האקדחים באו. קיי. קוראל מדיה וקבצים בנושא ואייט ארפ בוויקישיתוף דאגלס לינדר, משפט וויאט ארפ - הולידיי - סיקור אלי אשד: גיבורי המערב הפרוע המרשל וייאט ארפ ודוק הולידי בספרות העברית ואייט ארפ, באתר "Find a Grave" (באנגלית) ואייט ארפ, באתר אנציקלופדיה בריטניקה (באנגלית) ואייט ארפ, במסד הנתונים הקולנועיים IMDb (באנגלית) The American West (TV Mini-Series 2016– ) - IMDb (באנגלית), נבדק ב-2020-03-26 ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אלי ניסן

אלי ניסן (12 במרץ 1934 - 22 ביולי 2022) היה עיתונאי ואיש טלוויזיה ישראלי שמילא שורה של תפקידים ברשות השידור, בהם עורך מבט לחדשות, כתב מדיני, שליח רשות השידור, בארצות הברית עורך ומנחה "מוקד", עורך ומפיק "מבט שני" ועוד. ניסן נולד לשלמה ובלהה ניסן בתל אביב. למד ב"בית הספר לדוגמה" בתל אביב. המשפחה התגוררה בתל אביב. בגיל 11 ב-1945 עבר עם משפחתו לטבריה, למד בבית הספר המקצועי "עמל" בעיר. בצה"ל שירת בחיל הים כאיש צוות פריגטת חיל הים. לאחר שחרורו למד בסמינר למורים של עליית הנוער בירושלים. בשנים 1957–1960 היה כתב עיתון למרחב. בסוף 1960 הצטרף לעיתון דבר ככתב העיתון בירושלים וב-1963 מונה לכתבו המדיני של דבר. ב-1966 נטל חופשה מעיתון "דבר" כדי לשמש דובר במשרד הביטחון, ליד ראש הממשלה ושר הביטחון לוי אשכול. בסוף 1967 פרש מתפקיד זה ושב לעבודתו ככתב בעיתון דבר. ב-1968 היה חבר בכיר בצוות ההקמה של הטלוויזיה הישראלית – הערוץ הראשון; שימש כעורך ושדר ומילא, בין השאר, את התפקידים הבאים: כתב מדיני, עורך "מבט", עורך "יומן השבוע", עורך ומנחה "מוקד", עורך ומפיק "מבט שני". ניסן היה הכתב המדיני הראשון של הטלוויזיה הישראלית. משנת 1972 עד 1975 היה רכז חטיבת החדשות וענייני היום בטלוויזיה הישראלית. בין השנים 1975 ל-1979 שימש כתב הטלוויזיה הישראלית – שליח רשות השידור בארצות הברית. ב-1980 שימש מפיק, עורך ומנחה התוכנית "כניסה חופשית" והשתתף בסרט "המשחק האמיתי" בתפקיד עצמו. ב-1986 הוחלף על ידי גבי גזית כמנחה התוכנית. ב-1983 יזם ניסן את הקמת רשת המקומונים "רחוב ראשי", לפי הדגם של התקשורת המקומית בארצות הברית. הקמת מערכת חדשות מרכזית לכ-15 מקומונים, שתפעיל גם עיתונאים בכל עיר, הקמת רשת הפצה מרכזית, ורשת פרסום ושיווק משותפת. על פי התכנון מנגנון זה היה אמור להיות גם התשתית לקראת הקמת רשת תחנות רדיו מקומיות ותחנות מקומיות של טלוויזיה בכבלים. לצורך המיזם גייס ניסן את התעשיין דב לאוטמן, חברת ההשקעות "דנות" ובנק לאומי. עיתוני הרשת הראשונים החלו להתפרסם במאי 1983, אך לאחר 7 חודשים הרשת נסגרה לאחר שצברה הפסדים של כ-4.5 מיליון דולר. אחר כך חזר לעבוד בטלוויזיה כמפיק ובמאי סרטי תעודה וכתב מיוחד לענייני היום. ב-1988 פרש מרשות השידור. לאחר פרישתו מרשות השידור היה מפיק סרטים ותוכניות טלוויזיה ובעלים של חברת ההפקה, וכן שימש יועץ לחברות תקשורת, יועץ למועצה לשידורי כבלים ולשידורי לוויין. בשנת 1997 היה חבר "ועדת פלד", שהוקמה להכנת הצעה להרחבת מערך שידורי הטלוויזיה והרדיו וארגונם מחדש. נפטר ב-22 ביולי 2022. אלי אלון, סיפורו של אלי ניסן מראשוני הטלוויזיה הישראלית , באתר News1 מחלקה ראשונה, 25 בינואר 2021 יפרוש סגן דובר מערכת הבטחון, מעריב, 26 בפברואר 1967 סמדר שיר, האיש הממשש את הדופק, מעריב, 6 במרץ 1980 דידי יזראעלי, גבי גזית לטלוויזיה, חדשות, 2 באוקטובר 1986 שרית ילוב, מדוע נסגרה רשת המקומונים?, דבר, 30 בנובמבר 1983 שוש מיימון, עיתון מת, כותרת ראשית, 4 בינואר 1984 סמדר הירש, ‏ד"ר אילן אבישר: חוות הדעת של יועץ התוכן, אלי ניסן, היתה מוטה חד-משמעית לטובת חדשות 24, באתר גלובס, 22 באפריל 2001 מסקנות ועדת פלד יוגשו באמצע מרץ, באתר גלובס, 2 במרץ 1997
ערן זילברברג

ערן זילברברג (נולד ב-1 בנובמבר 1969) הוא בסיסט, יוצר ומפיק ישראלי. זילברברג החל את הכשרתו כמוזיקאי בשנת 1978 בקונסרבטוריון גבעתיים, שם למד עד שנת 1985. בין השאר למד כינור ממורים כמו ולריה (ולי) בלוטנר וורה ויידמן, תאוריה של המוזיקה מצבי צרי ועוד. בין השנים 1983–1987 במגמת מוזיקה בבית הספר התיכון תלמה ילין והתמחה ככנר. במהלך לימודיו ביקש להחליף את תחום התמחותו לבס, כלי אותו למד אצל המורה קרלוס בן ארי. הבקשה נחשבה יוצאת דופן, אך זכתה לתמיכת צוות בית הספר. זילברברג היה התלמיד השני בהיסטוריה של בית הספר שניגש לרסיטל ג'אז לבגרות (הראשון היה אריה וולניץ, לימים ראש מגמת הבס בבית הספר רימון), מה שהוביל בהמשך להקמת מגמת הג'אז בתלמה ילין. כשנה לאחר המעבר לבס, ובעקבות מחסור בנגן קונטרבס בתזמורת הסימפונית של בית הספר, החל זילברברג לנגן גם בכלי זה, וחזר לנגן מוזיקה קלאסית. בין השנים 1986–1996 למד לנגן בקונטרבס אצל אלי מגן, שניגן באותה תקופה בתזמורת הפילהרמונית הישראלית. זילברברג שירת כבסיסט במספר להקות צבאיות, בין השאר בלהקת פיקוד הצפון, יחד עם אחינועם ניני, איילת זורר ודני שטג; צוות הווי חינוך עם אורי בנאי וערן מיטלמן; ובצוות הווי הנח"ל, שם שירת עם דנה ברגר, אורי הוכמן ותומר שרון. בין השנים 1997-1991 ניגן זילברברג בתזמורת הפילהרמונית הישראלית הצעירה, מתוכן שלוש שנים כנגן קונטרבס ראשון מוביל. לאחר מכן ניגן כשנתיים נוספות בקאמרטה רמת השרון. במקביל שימש כנגן קונטרבס מחליף בתזמורות רבות בישראל, כמו גם בתיאטראות "הבימה" ו"הקאמרי", במחזות זמר כמו "כנר על הגג" ו"כמעט נורמלי". זילברברג שימש כבסיסט במספר רב של הפקות. בין השנים 1991–1993 ניגן עם איריס ועופר פורטוגלי, וב-1992 הצטרף ללהקת איזי והפתולוגים. בין השנים 1994–1999 ניגן זילברברג בלהקת הבית של התוכנית "בשידור חי עם דן שילון". משנת 1998 משמש זילברברג כבסיסט הקבוע בלהקת ההופעות של הזמר אייל גולן. ב-2008 כתב והלחין את השיר "עולם מושלם" אותו ביצע גולן באלבום "הוזה אותך מולי". בשנת 2001 יצא לאור אלבומה הראשון של להקת "טקסי" (במקור "זילברבנד"), אותה הקים זילברברג בשנות ה-90. זילברברג החליט לשנות את שם הלהקה מ"זילברבנד" ל"טקסי" משיקולים מסחריים. זילברברג עבד כבסיסט מלווה עם שורה ארוכה של אומנים נוספים, בין השאר ירמי קפלן, דני רובס, דני סנדרסון, עדי רן, זהבה בן, יותם שכטר, זאב טנא. בין השאר הפיק את האלבום "הכל במקום" של זאב טנא (1998), "לרע ולטוב" של ירמי קפלן (1998), "טקסי" של להקת טקסי (2001) ואת "פרויקט המרה השחורה" של איזי והפתולוגים (2004). בשנת 2003 הקים זילברברג את אולפן "The Bridge", ובו הוא עובד כמפיק מוזיקלי. בנוסף ביצע עיבודי מיתרים באלבומים של אומנים כמו נורית גלרון ("המקום ההוא", 1997), יותם שכטר ("Undo 1997"), שרית חדד ועוד. זילברברג מתגורר ברמת גן, נשוי לשרית ואב לשניים. ערן זילברברג, ברשת החברתית פייסבוק ערן זילברברג, באתר שירונט ערן זילברברג, באתר Discogs (באנגלית) ערן זילברברג, באתר MOOMA (בארכיון האינטרנט) אריה וולניץ, באתר רימון בית ספר למוסיקה "עולם מושלם", באתר "שירונט" להקת "טקסי" באתר Qube
גירוש שבעה שדים ממרים המגדלית

גירוש שבעה שדים ממרים המגדלית הוא אחד מהנסים של ישו בברית החדשה. מרים המגדלית נחשבת לדמות חשובה שליוותה את ישו במהלך השנים בהם פעל בבשורה. אין בבשורות תיאורים בהם תואר כיצד ביצע ישו את גירוש השדים ממרים. אולם בשני מקומות, בבשורת מרקוס ט"ז: 9 ובבשורת לוקס ח': 2, מתואר שישו אכן גירש שבעה שדים ממרים המגדלית. 9 וְהוּא כַּאֲשֶׁר קָם מִן־הַמֵּתִים בְּאֶחָד בַּשַּׁבָּת נִרְאָה בָרִאשֹׁנָה אֶל־מִרְיָם הַמַּגְדָּלִית אֲשֶׁר גֵּרַשׁ מִמֶּנָּה שִׁבְעָה שֵׁדִים׃ — הבשורה על-פי מרקוס, פרק ט"ז, פסוק 9, בתרגום דליטש 2 וְנָשִׁים אֲשֶׁר נִרְפְּאוּ מֵרוּחוֹת רָעוֹת וּמֵחֳלָיִים מִרְיָם הַנִּקְרָאָה מַגְדָּלִית אֲשֶׁר גֹּרְשׁוּ מִמֶּנָּה שִׁבְעָה שֵׁדִים׃ — הבשורה על-פי לוקאס, פרק ח', פסוק 2, בתרגום דליטש במקורות מתקופת בית שני מופיעה העיר מגדלא בשם טריכיי. פירוש המילה "טריכיי" ביוונית הוא "מקום המלחת הדגים". יוסף בן מתתיהו (יוספוס פלאביוס) מכנה בשם זה עיר קדומה ששכנה לחוף הכנרת, בקצה הדרומי של בקעת גינוסר, המזוהה היום על ידי החוקרים עם "מגדל", "מגדלא" או "מגדל נוניא" (בארמית, מגדל הדגים). מגדלא היא מקום הולדתה של מרים המגדלית, היא מריה מגדלנה, במאה הראשונה האמינו כי השדים היו הגורמים למחלות גופניות ומחלות נפש. חוקר הנצרות הקדומה ברוס צ'ילטון, מביע סברה כי ציון מספר השדים שהם "שבעה", עשוי להצביע על כך שמרים נאלצה לעבור שבעה גירושי שדים שונים, לאורך תקופה ארוכה, כנראה כביכול ששש הראשונות לא הצליחו באופן חלקי או לחלוטין. סברה זו אינה מתאימה לשאר נסי גירוש השדים על ידי ישו, שבהם עלה בידיו לגרש שדים כהרף עין, אך ורק מעצם גערתו בהם. חוקר הברית החדשה והיסטוריון הנצרות הקדומה בארט ד 'ארמן, טוען כי המספר שבע עשוי להיות סמלי בלבד, שכן, במסורת היהודית, שבע הוא מספר השלמות. כך שלמעשה יש להבין שאחיזתם של שבעה שדים במרים המגדלית מביעה בעצם את העובדה שהיא עונתה וסבלה קשות מאחיזתם של שבעת השדים. היא ללא ספק סבלה מאוד מטראומות גופניות ורגשיות קשות. כתוצאה מכך, נאמנותה, אמונתה, אהבתה והתמסרותה לישו נבעה מהמזור שישו הביא לה. מרים המגדלית מוזכרת בברית החדשה כ 14 פעמים (מתי כ"ז 56, 61, כ"ח 1; מרקוס ט"ו 40, 47, ט"ז 1, 9, ח' 2; לוקס כ"ד 10; יוחנן י"ט 25, כ' 1, 11, 16, 18) ). אין לנו תיאורים בבשורות של האופן שבו גירש ישו את השדים ממרים המגדלית. מרים צוינה בבשורות כאחת הנשים שתמכו כלכלית בשירות הבשורה של ישו, ייתכן והיא הייתה אמידה או עשירה יחסית. המקומות שבהם היא ושאר הנשים מוזכרות לאורך הבשורות מעידות על היותן חיוניות לפעילותו של ישו. העובדה שמרים המגדלית מופיעה תמיד כדמות נשית ראשונה, בכל פעם שהיא מופיעה בבשורות הסינופטיות בקבוצת נשים, מעידה שהיא נתפסה כחשובה מכולן. ישו הנסים של ישו מרים המגדלית משלי ישו הברית החדשה הבשורות מגדלא May, Herbert G. and Bruce M. Metzger. The New Oxford Annotated Bible with the Apocrypha. 1977.
בזיל רת'בון

פיליפ סנט ג'ון בזיל רת'בון (באנגלית: Philip St. John Basil Rathbone‏; 13 ביוני 1892 – 21 ביולי 1967), הידוע יותר בשם בזיל רת'בון, היה שחקן קולנוע אנגלי. נודע בעיקר בזכות תפקידיו כשרלוק הולמס בסדרת סרטים משנות ה-30 וה-40 וכסר גאי בסרט "הרפתקאות רובין הוד". פיליפ סנט ג'ון בזיל רת'בון נולד ב-1892 בעיר יוהנסבורג שבדרום אפריקה להורים בריטים אמו הייתה כנרית ואביו היה מהנדס כרייה וצאצא למשפחת רת'בון הכללה בתוכה אנשים מפורסמים כגון ג'קסון רת'בון שחקן, ידוע בעיקר בגילום דמותו של ג'ספר וויטלוק בסדרת הסרטים דמדומים, אלינור רת'בון הייתה פמיניסטית פעלה למען זכויות הנשים, הנרי רת'בון ישב ליד הנשיא לינקולן בעת ההתנקשות בחייו וניסה למנוע מהמתנקש לברוח מהמקום אך המתנקש דקר אותו ופצע אותו קשה. ב-1921 שיחק בסרטו הראשון "חף מפשע" הוא שיחק גם בסרטים כמו: קפטן בלאד, הרפתקאות רובין הוד, רומיאו ויוליה, בנו של פרנקנשטיין וכו'. אבל פריצתו הגדולה הייתה כאשר גילם את הבלש הפרטי שרלוק הולמס בסדרת סרטים שנמשכה מ-1939 עד 1946 וכללה כ-14 סרטים. רת'בון מת בפתאומיות מהתקף לב בגיל 75. מדיה וקבצים בנושא בזיל רת'בון בוויקישיתוף בזיל רת'בון, במסד הנתונים הקולנועיים IMDb (באנגלית) בזיל רת'בון, באתר AllMovie (באנגלית) בזיל רת'בון, באתר Rotten Tomatoes (באנגלית) בזיל רת'בון, במסד הנתונים הקולנועיים KinoPoisk (ברוסית) בזיל רת'בון, באתר MusicBrainz (באנגלית) בזיל רת'בון, באתר Discogs (באנגלית) בזיל רת'בון, באתר Songkick (באנגלית) בזיל רת'בון, באתר אנציקלופדיה בריטניקה (באנגלית) בזיל רת'בון, באתר "Find a Grave" (באנגלית)
יחסי הוותיקן–שוודיה

יחסי הכס הקדוש–שוודיה הם היחסים הדו-צדדיים בין הוותיקן לשוודיה. שוודיה הייתה ממלכה נוצרית קתולית עד לתקופת הרפורמציה הפרוטסטנטית. בשנת 1982 כוננה שוודיה יחסים דיפלומטיים עם הכס הקדוש, לאחר הפסקה בת 450 שנים. בשנת 1986 פתחה שוודיה שגרירות ברומא, אולם היא נסגרה בשנת 2001, וכיום היא מיוצגת באמצעות שגריר שאינו תושב השוכן בסטוקהולם. בשנת 2002 הועבר הנונציו האפוסטולי ששכן בקופנהגן שבדנמרק לשוודיה, והוא מייצג גם את דנמרק, פינלנד, איסלנד ונורווגיה. שוודיה מיוצגת בוותיקן באמצעות שגריר שאינו תושב השוכן בסטוקהולם. הוותיקן מחזיק בשוודיה נונציו אפוסטולי בסטוקהולם. מדיה וקבצים בנושא יחסי הוותיקן–שוודיה בוויקישיתוף באתר משרד החוץ השוודי
Invisible

האם התכוונתם ל... Invisible (שיר של טיילור סוויפט) – שירה של הזמרת-יוצרת טיילור סוויפט. Invisible (שיר של זארה לארסון) – שירה של הזמרת זארה לארסון. Invisible (שיר של אליסון מויה) – שירה של הזמרת אליסון מויה. Invisible (שיר של לינקין פארק) – שירה של הלהקה לינקין פארק. Invisible (שיר של סקיילר גריי) – שירה של הזמרת סקיילר גריי. Invisible (שיר של U2) – שירה של הלהקה U2.
פרסי הווידאו קליפים של MTV לשנת 2017

טקס פרסי הווידאו קליפים של MTV 2018 התקיים ב-27 באוגוסט 2017, באולם הספורט הפורום שבאינגלווד, אשר מכבד את הקליפים אשר יצאו לאור בין 25 ביוני 2016 ל-23 ביוני 2017. הטקס הונחה על ידי קייטי פרי, הטקס ה-34 הוזרם בשידור חי מהאולם בפעם השנייה. בטקס זה, הזמרת והיוצרת האמריקאית טיילור סוויפט הקרינה לראשונה את הווידאו קליפ החדש שלה לשיר "Look What You Made Me Do" בזמן שידור הטקס. ליל יאכטי הנחה את קדם הטקס יחד עם טרנס ג'יי, ולנרד לארי. ביחס לשנה הקודמת, כמות הצפיות שהיה לטקס ירד משמעותית עם 6.5 מיליון אנשים בטקס ל-5.68 מיליון אנשים שצפו בטקס לשנת 2017, מה שהופך זאת לטקס הפחות נצפה ביותר משנת 1994. רשימת המועמדים נחשפה ב-25 ביולי 2017. MTV המשיכה לבטל קטגוריות פרסים לפי מגדר, כפי שעשו בטקס פרסי הסרטים והטלוויזיה של MTV לשנת 2017. פרסי הקליפ הטוב ביותר של אישה וגבר הוחלפו בקטגוריה אחת, אמן השנה. קנדריק לאמאר הוביל את רשימת המועמדים עם שמונה מועמדויות, בעוד שקייטי פרי, דה ויקנד ודי ג'יי חאלד קיבלו חמש מועמדויות כל אחד. המועמדים לקטגוריית שיר הקיץ הוכרזו ב-22 באוגוסט 2017. הזכיות רשומות בטקסט מודגש. אתר האינטרנט הרשמי של פרסי הווידאו קליפים של MTV לשנת 2017 Geffen, Sasha (20 באפריל 2017). "Here's When You Can Watch The 2017 VMAs This Summer". MTV News. נבדק ב-21 באפריל 2017. {{cite web}}: (עזרה) Fekadu, Mesfin (25 ביולי 2017). "Kendrick Lamar is leader of MTV VMAs with 8 nominations". Associated Press. נבדק ב-25 ביולי 2017. {{cite web}}: (עזרה) "Everything You Need to Know About the 2017 MTV Video Music Awards". MTV. "Viewership down for MTV's Video Music Awards". Washington Post. אורכב מ-המקור ב-2017-09-01. נבדק ב-2017-08-31. "VMAs: Kendrick Lamar, Miley Cyrus, Ed Sheeran to Perform". The Hollywood Reporter. נבדק ב-10 באוגוסט 2017. {{cite news}}: (עזרה) "Video Music Awards Performers". MTV. נבדק ב-17 באוגוסט 2017. {{cite web}}: (עזרה) https://twitter.com/s/status/899693982619377665 תבנית:Bare URL inline Video Music Awards [@vmas] (23 באוגוסט 2017). "🔥 🚀 @ddlovato will perform at the 2017 #VMAs! 🔥 🚀 t.co/wFrSSJQL9t" (Tweet) (באנגלית). ארכיון מ-11 באוגוסט 2021. נבדק ב-22 בספטמבר 2021 – via Twitter. {{cite web}}: (עזרה) "Demi Lovato, DNCE, and Rod Stewart Will Perform at the VMAs — with a Very Sexy Twist". MTV. "Ready for More? Alessia Cara and Kyle Will Perform at the 2017 VMAs". MTV. "VMAs: Kendrick Lamar Tops Nominations as MTV Continues to Eliminate Gendered Categories". The Hollywood Reporter. 25 ביולי 2017. נבדק ב-25 ביולי 2017. {{cite news}}: (עזרה) Roth, Madeline (22 באוגוסט 2017). "Demi, Camila, 5H, and More Will Battle It Out for the VMA Song of the Summer Award". MTV. נבדק ב-22 באוגוסט 2017. {{cite web}}: (עזרה) MTV Press (27 באוגוסט 2017). "2017 "VMA" Winners and Performances". נבדק ב-27 באוגוסט 2017. {{cite journal}}: (עזרה); Cite journal requires |journal= (עזרה)
מטיס

האם התכוונתם ל... מטיס (מיתולוגיה) – רעייתו הראשונה של זאוס אשר נבלעה על ידו. מטיס (ירח) – אחד מירחיו של צדק. מטיס (טיל) – טיל נגד טנקים מתוצרת רוסיה. מטיסים – בני תערובת של אירופאים עם אינדיאנים באמריקה. מאטיס